Carcass Island

Carcass Island (spansk: Isla del Rosario) er en av Falklandsøyene, beliggende nordvest for Vest-Falkland. Den er 10 kilometer lang fra nordvest til sørøst, men maksimalt 2,5 kilometer på det bredeste. Navnet Carcass Island (Skrottøya) stammer fra skipet HMS «Carcass» som undersøkte øya i 1766. I Port Patterson sørvest på øya finnes en liten bosetning som livnærer seg av sauehold. Det er tre verneverdige bygninger på øya – et båthus, et skur og en lagerbygning. Carcass Island har et svært rikholdig dyreliv, som blant annet omfatter natthegre, brungumpkarakara, brunhodegås, bøylepingvin, magellanpingvin og sel. Referanser Eksterne lenker (en) Carcass Island – kategori av bilder, video eller lyd på Commons Carcass Island Ladatco Tours